ХК Београд
Хокејашки клуб Београд је српски хокејашки клуб из Београда. Утакмице као домаћин игра у леденој дворани Пионир. Званичне боје клуба су плава и бела, док су златна и црвена пратеће.

Историја 
Хокејашки клуб Београд је основан 2016. године. Клуб је основан у циљу јачања репрезентације Србије, а за њега ће играти најбољи српски хокејаши у регионалној МОЛ лиги. 

Потврда о учешћу у регионалној лиги којом управља Хокејашки савез Мађарске уследила је почетком јула. После позитивног гласања клубова учесника (7-2 за учешће Београда), дозволу је дао и Управни одбор Мађарске хокејашке федерације. У МОЛ лиги се поред мађарских, такмиче и румунски и словачки клубови.

За клуб ће наступати сви играчи који су кандидати за сениорску и репрезентацију до 20 година. Београд ће претежно бити састављен од играча Партизана и Црвене звезде, српских играча који наступају у иностранству, страних хокејаша који су већ играли у домаћем првенству, као и они који би у будућности могли да наступају за Србију. Водиће их искусни страни тренер.

Састав тима 
Од 23. августа 2016.

Види још 
 Хокеј на леду у Србији

Референце

Спољашње везе 

Klubovi hokeja na ledu
Sportski klubovi u Beogradu